CELEX: 52019PC0348
Language: da
Date: 2019-07-25
Title: Forslag til RÅDETS AFGØRELSE om den holdning, der skal indtages på vegne af Den Europæiske Union i ØPA-udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, i forbindelse med vedtagelsen af listen over voldgiftsmænd

EUROPA-KOMMISSIONEN
            Bruxelles, den 25.7.2019
            COM(2019) 348 final
            2019/0160(NLE)
            Forslag til
            RÅDETS AFGØRELSE
            om den holdning, der skal indtages på vegne af Den Europæiske Union i ØPA-udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, i forbindelse med vedtagelsen af listen over voldgiftsmænd
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på vegne af Den Europæiske Union ("Unionen") i ØPA-udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (i det følgende benævnt "aftalen")
                  1
               , i forbindelse med den planlagte vedtagelse af den liste over personer, som er villige og i stand til at fungere som voldgiftsmænd.
            
            
               2.Baggrund for forslaget
            
            
               2.1.Den foreløbige økonomiske partnerskabsaftale EU-Centralafrika
            
            
               
                  Aftalen har til formål at opstille en foreløbig ramme for en regional økonomisk partnerskabsaftale i overensstemmelse med Cotonouaftalen. Parten Centralafrika har indtil nu bestået af Republikken Cameroun. Aftalen har fundet midlertidig anvendelse siden den 4. august 2014.
               
            
            
               2.2.ØPA-udvalget
            
            
               
                  ØPA-udvalget er aftalens fælles institutionelle organ. I henhold til aftalens artikel 92 er ØPA-udvalget ansvarligt for forvaltningen af alle de områder, der er omfattet af aftalen, og for udførelsen af alle de opgaver, der er nævnt heri. ØPA-Udvalget træffer sine beslutninger ved konsensus. ØPA-Udvalgets funktionsmåde er beskrevet i dets forretningsorden
                     2
                  . 
               
            
            
               2.3.Den retsakt, som ØPA-udvalget påtænker at vedtage
            
            
               
                  Under sit femte møde den [dato] skal ØPA-udvalget vedtage en afgørelse om vedtagelse af listen over voldgiftsmænd (i det følgende benævnt "den påtænkte retsakt") i overensstemmelse med aftalens artikel 85. 
               
               
                  I aftalens artikel 85, stk. 1, fastsættes det, at "ØPA-udvalget opstiller en liste over 15 personer, som er villige og i stand til at fungere som voldgiftsmænd." 
               
               
                  Formålet med den påtænkte retsakt er at opstille en liste med femten personer, der kan fungere som voldgiftsmænd i tilfælde af en tvistbilæggelsesprocedure i henhold til afsnit VI i aftalen. Vedtagelsen af denne liste er et vigtigt element i forbindelse med færdiggørelsen af den operationelle ramme for aftalens bestemmelser om tvistforebyggelse og -bilæggelse.
               
            
            
               3.Den holdning, der skal indtages på Unionens vegne
            
            
               
                  Dette forslag til Rådets afgørelse fastlægger den holdning der skal indtages på vegne af Unionen i ØPA-udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, i forbindelse med at opstille den liste over personer, som er villige og i stand til at fungere som voldgiftsmænd, jf. artikel 85 i aftalen.
               
               
                  Aftaleparterne er blevet enige om nærværende udkast til afgørelse, som blev paraferet på ØPA-udvalgets fjerde møde den 18. og 19. februar 2019 og, med forbehold af EU's beslutningsprocedurer, bør vedtages på ØPA-Udvalgets kommende møde, som finder sted i slutningen af 2019.
               
               
                  Denne afgørelse er afgørende for, om aftalens bestemmelser i afsnit VI om tvistforebyggelse og -bilæggelse kan blive operationelle og dermed for at sikre en gnidningsløs gennemførelse af aftalen.
               
            
            
               4.Proceduremæssigt retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
         
         
            
               
                  I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
               
               
                  Begrebet "retsakter, der har retsvirkninger" indbefatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                     3
                  .
               
            
            
               4.1.2.Anvendelse på det foreliggende tilfælde
            
            
               ØPA-udvalget er et organ, der er nedsat ved en aftale, nemlig den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side.
            
            
               Den retsakt, som ØPA-udvalget skal vedtage, er en retsakt, der har retsvirkninger. Den påtænkte retsakt vil være bindende i henhold til folkeretten, jf. aftalens artikel 85.
            
            
               Den påtænkte retsakt hverken supplerer eller ændrer aftalens institutionelle ramme.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller disse elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Målet med og indholdet af den påtænkte retsakt vedrører den fælles handelspolitik. Det materielle retsgrundlag for den foreslåede afgørelse er derfor artikel 207 i TEUF.
            
            
               4.3.Konklusion
            
            
               Retsgrundlaget for forslaget til afgørelse bør være artikel 207, stk. 4, første afsnit, i TEUF sammenholdt med artikel 218, stk. 9, i TEUF.
            
            
               2019/0160 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på vegne af Den Europæiske Union i ØPA-udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, i forbindelse med vedtagelsen af listen over voldgiftsmænd
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9, 
            
         
         
            
               under henvisning til den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (i det følgende benævnt "aftalen")
                  4
               ,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen blev indgået på vegne af Den Europæiske Union (i det følgende benævnt "Unionen") ved afgørelse 2009/152/EF
                  5
                og har fundet midlertidig anvendelse siden den 4. august 2014.
            
            
               (2)I overensstemmelse med aftalens artikel 85, stk. 1, opstiller ØPA-udvalget en liste med personer, som er villige og i stand til at fungere som voldgiftsmænd.
            
            
               (3)ØPA-udvalget skal under sit årlige møde den [dato] vedtage en afgørelse om opstilling af listen over personer, som er villige og i stand til at fungere som voldgiftsmænd.
            
            
               (4)Det er hensigtsmæssigt at fastlægge den holdning, der skal indtages på Unionens vegne i ØPA-udvalget, da den påtænkte afgørelse er bindende for Unionen.
            
            
               (5)Opstillingen af den liste over personer, som er villige og i stand til at fungere som voldgiftsmænd, er omhandlet i aftalens artikel 85, stk. 1 —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, som skal indtages på Unionens vegne i ØPA-udvalget, baseres på ØPA-udvalgets udkast til afgørelse i forbindelse med listen over personer, som er villige og i stand til at fungere som voldgiftsmænd, der er knyttet til denne afgørelse.
            
            
               Artikel 2
            
            
               Denne afgørelse er rettet til Kommissionen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 57 af 28.2.2009, s. 2.
               
               
                  
                     (2)
                  
                        EUT L 17 af 21.1.2017, s. 46.
               
               
                  
                     (3)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 61-64. 
               
               
                  
                     (4)
                  
                        EUT L 57 af 28.2.2009, s. 2.
               
               
                  
                     (5)
                  
                        EUT L 57 af 28.2.2009, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 25.7.2019
            COM(2019) 348 final
            BILAG
            til
            Forslag til Rådets afgørelse
            om den holdning, der skal indtages på vegne af Den Europæiske Union i ØPA-udvalget, som er nedsat ved den foreløbige økonomiske partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side, i forbindelse med vedtagelsen af listen over voldgiftsmænd
            
               
         
         
            
               VEDLAGT DOKUMENT
            
            
               AFGØRELSE NR.°xx/2019 TRUFFET AF ØPA-UDVALGET
                  der er nedsat i henhold til den foreløbige aftale med henblik på indgåelse af en økonomisk partnerskabsaftale
                  mellem Det Europæiske Fællesskab og dets medlemsstater på den ene side
                  og Centralafrika på den anden side
            
            
               af xx/xx/2019
            
            
               i forbindelse med vedtagelsen af listen over voldgiftsmænd
            
            
               ØPA-UDVALGET HAR —
            
            
               under henvisning til den foreløbige aftale med henblik på indgåelse af en økonomisk partnerskabsaftale mellem Det Europæiske Fællesskab og dets medlemsstater på den ene side og Centralafrika på den anden side (i det følgende benævnt "aftalen"), der blev undertegnet i Bruxelles den 15. januar 2009, og som har fundet midlertidig anvendelse siden 4. august 2014, særlig artikel 85, stk. 1, og
            
            
               ud fra følgende betragtninger:
            
            
               1)I henhold til vilkårene i aftalen og til denne afgørelse består parten Centralafrika af Republikken Cameroun.
            
            
               2)Aftalen fastsætter, at ØPA-udvalget opstiller en liste over femten (15) personer, som er villige og i stand til at fungere som voldgiftsmænd til tvistbilæggelse —
            
            
               VEDTAGET DENNE AFGØRELSE:
            
            
               Artikel 1
            
            
               Listen over femten (15) voldgiftsmænd, jf. artikel 85, stk. 1, opstilles som omhandlet i bilaget.
            
            
               Denne liste berører ikke de særlige bestemmelser, der er fastsat i aftalen, eller som ØPA-udvalget måtte fastsætte.
            
            
               Artikel 2
            
            
               Nærværende liste kan ændres ved en afgørelse fra ØPA-udvalget i overensstemmelse med aftalens artikel 92, stk. 4.
            
            
               Artikel 3
            
            
               Denne afgørelse træder i kraft på datoen for undertegnelsen.
            
            
               Udfærdiget i xx, den xx
            
            
                     
                        På Republikken Camerouns vegne
                     
                     
                  
                  
                     
                        For Den Europæiske Union
                     
                  
               
                     
                        Alamine Ousmane MEY
                     
                  
                  
                     
                        Cecilia MALMSTRÖM
                     
                  
               
         
            
               
            
               BILAG
            
            
               Liste over voldgiftsmænd (artikel 85, stk. 1)
            
            
               Voldgiftsmænd udvalgt af Centralafrika (Cameroun):
            
            
               Mildred Alugu BEJUKA – Cameroun 
            
            
               Jean Michel MBOCK BIUMLA – Cameroun
            
            
               Henri-Désiré MODI KOKO BEBEY – Cameroun
            
            
               David NYAMSI – Cameroun
            
            
               Sadjo OUSMANOU – Cameroun
            
            
               Voldgiftsmænd udvalgt af Den Europæiske Union::
            
            
               Jacques BOURGEOIS – Belgien
            
            
               Claus-Dieter EHLERMANN – Tyskland
            
            
               Pieter Jan KUIJPER – Nederlandene
            
            
               Giorgio SACERDOTI – Italien
            
            
               RamonTORRENT – Spanien
            
            
               Voldgiftsmænd udvalgt af de to parter i fællesskab:
            
            
               Thomas COTTIER – Schweiz
            
            
               Fabien GELINAS – Canada
            
            
               Merit E. JANOW – USA
            
            
               Anna KOUYATE – Mali
            
         
         
            
               Helge SELAND – Norge